Nordahl Grieg videregående skole

Nordahl Grieg videregående skole er en fylkeskommunal videregående skole i Ytrebygda bydel i Bergen, grunnlagt i 2010. Skolens navn er til minne og ære for dikteren og journalisten Nordahl Grieg (1902–1943). Skolen har ansvar for undervisning i sosiale og medisinske institusjoner (SMI-skolen), og har en egen avdeling for elever med spesielle behov og utfordringer knyttet til nedsatt hørsel, en såkalt knutepunktskole. Skolen tilbyr tegnspråk som 2. fremmedspråk. Skolen har inngått en intensjonsavtale med Universitetet i Bergen om å være praksisskole for forskning, og med NHO i forhold til å ha samarbeid med næringslivet i Bergen. Skolen skal ha fokus på innovasjon, forskning og teknologi. Skolebygget er på 15 000 kvadratmeter, og rommer blant annet auditorier, idrettshall, kantine, bibliotek og et læringstorg midt i bygningen, samt et fellesareal til bruk for forskning og teknologi på tvers av utdanningsprogrammene. Referanser